บอร์ดไฟเขียว CHO ฟ้องขสมก.หลังยกเลิกการทำสัญญาซื้อรถ NGV
CHO เผยบอร์ดให้ฟ้องเรียกสิทธิตามกฏหมาย หลังจากเมื่อวันที่ 3 ธ.ค.58 ขสมก.แจ้งขอยกเลิกการทำสัญญาซื้อรถ NGV แล้
8 ธ.ค. 2558

บริษัท ช.ทวี ดอลลาเชียน จำกัด (มหาชน) หรือ CHO ระบุว่า ที่ประชุมคณะกรรมการบริษัทเมื่อวันที่ 26 พ.ย. มีวาระการพิจารณาเกี่ยวกับแผนงานและแนวทางการดำเนินการหากขสมก. มีการยกเลิกงานโครงการจัดซื้อรถโดยสาร NGV ดังกล่าวตามที่ปรากฎข่าวสื่อมวลชนก่อนหน้านี้ โดยที่ประชุมมีมติอนุมัติให้บริษัทดำเนินการตามขั้นตอนทางกฎหมายในการเรียกร้องสิทธิ และความเสียหายอันเกิดมีขึ้นแก่การดำเนินการงานโครงการดังกล่าว
รวมทั้งมีมติเห็นควรหากจะมีผู้มีส่วนได้เสียหรือผู้ถือหุ้นรายย่อยท่านใดจะขอเข้าร่วมในการเรียกร้องสิทธิต่างๆ อันถูกกระทบตามกฎหมายที่เกี่ยวข้องร่วมกับบริษัท
ทั้งนี้ เมื่อวันที่ 3 ธ.ค.58 บริษัทได้รับหนังสือจากขสมก. ลงวันที่ 2 ธ.ค.58 ขอยกเลิกการทำสัญญาซื้อรถโดยสารใช้ก๊าซธรรมชาติ NGV จำนวน 489 คัน วงเงิน 1,784.85 ล้านบาท และสัญญาจ้างซ่อมแซมบำรุงรักษารถโดยสารดังกล่าวระยะเวลา 10 ปี วงเงิน 2,446.35 ล้านบาท
ดังนั้นบริษัทจึงได้แจ้งเรื่องดังกล่าวให้กับผู้ลงทุนเป็นข้อมูลและแนวทางในการพิจารณาเข้าร่วมดำเนินการร่ววมกับบริษัท และประกอบการตัดสินใจในการลงทุนอย่างครบถ้วน
 
 